D tidet, annar n tsekla taqbaylit s umata, ladɣa tamedyezt d annar wessiɛen nezzah, maca leqdic d unadi deg unnar-is ixuss, yerna ass-a nettwali aṭas n tewsatin i iruḥen, jlant, imi ulac win i tent-id-igemren, ɣef waya i yessefk ad nezzi ɣur-s lwelha-nneɣ ugar, akken ad dnelqeḍ awal i zerɛen lejdud-nneɣ, imi deg-s tamusni lqayen s wazal-is, tamusni i iselḥen tudert n wass-a d tin n uzekka, akken i as-yenna Ccix Muḥend deg wawal-is : Imi taqbaylit tettnawal, temmal tessawal, ṛṛay deg-s yettlal, ihi get-as nnuba i wawal, s wakka ad nessiweḍ ad as-nefk tudert-nniḍen i tmedyezt taqbaylit tamensayt,tudert n tira akken ad tt-id-afent tsutiwin i d-iteddun.(LARBI, 2016, pp. 23-24)